20/03/2020 | Administración LocalMunicipal
A Baña
Ordenanza tala definitiva

Anuncio de aprobación de modificación de ordenanza Expte.2019/G14/000001 Asunto: modificación da Ordenanza que regula as plantacións e as cortas de árbores no Concello da Baña Por acordo plenario do día 4 de marzo de 2020 elevouse a definitivo, unha vez resoltas as alegacións presentadas durante a exposición pública do expediente, o acordo inicialmente adoptado polo Pleno da Corporación na sesión do 20 de novembro de 2019 O seu texto definitivo é o que se publica neste anuncio: Ordenanza que regula as plantacións e as cortas de árbores no Concello da Baña “Artigo 5.1. As tarefas de extracción de madeira, en particular realizar operacións de depósito, de carga e de transporte en vehículos con peso máximo autorizado superior a 5 Tm de madeira procedente de corta, estarán sometidas a licenza que terá carácter bianual e que facultará o/a titular para realizar os traballos durante o seu período de vixencia. A licenza deberá ser renovada antes de que remate o período de vixencia e non excluirá do deber de realizar unha comunicación previa mediante un escrito no Rexistro Xeral do Concello ou de indicar o lugar onde se realizarán os traballos, as Tm do vehículo que se vai empregar e a duración.2. Independentemente da taxa que se fixe por tramitar a licenza correspondente na ordenanza fiscal que regula a taxa por expedir documentos administrativos, as persoas beneficiarias da licenza deberán entregar xustificantes de que presentaron a fianza, por calquera dos procedementos establecidos pola lexislación vixente, polos importes que se indican nos parágrafos seguintes, para responder do amaño das deterioracións que puidesen producir nas vías e da limpeza dos restos das operacións de carga e de depósito de madeira. No caso de que nas operacións de transporte interveñan vehículos de empresas distintas á que se encarga da corta, estarán obrigadas a subrogar a fianza, ou ben a empresa de transporte nova a depositar a súa propia. Establécense dúas categorías para os efectos de fixar as fianzas: a) Vehículos con peso máximo autorizado inferior a 16 Tm, 1.600 € en metálico e a presentación dun seguro de responsabilidade civil para responder dos danos que se podan causar. b) Vehículos con peso máximo autorizado igual ou maior de 16 Tm, 3.100 € en metálico e a presentación dun seguro de responsabilidade civil para responder dos danos que se podan causar.3. O posuidor dunha licenza para depósito, carga e transporte de madeira estará obrigado a reparar inmediatamente as deterioracións producidas nas vías, ou nas infraestruturas anexas, así como a retirar os restos procedentes das operacións de carga e de almacenamento.4. Na licenza de corta, farase constar a obriga e a conformidade por parte do/a titular da actividade de retirar da zona de extracción e de depositar no vertedoiro controlado todos os lixos que puidesen depositarse (latas, recipientes de bebidas, etc.). 5. Igualmente, na licenza de corta farase constar a obriga e a conformidade por parte do/a titular da actividade de recoller e de retirar os restos derivados desta (pólas, cortizas e follaxe) das zonas de depósito establecidas.6. En todo caso, prohíbense as seguintes: 1. O almacenamento de madeira nas vías públicas.2. Os depósitos de rolla, ramas ou podalla, non poderán invadir a zona de circulación, tanto de vehículos como de persoas, nin menoscabar a funcionalidade das cunetas, bueiros, canalizacións, pontes ou calquera outra infraestrutura auxiliar ou anexa ás vías, nin supoñer risco para as persoas usuarias da vía.3. A vertedura dos residuos procedentes das operacións reguladas na presente ordenanza en lugares non autorizados expresamente para iso.7. A licenza non ampara as tarefas de carga e de almacenamento sobre as vías e estruturas anexas.8. As vías públicas non poderán empregarse para almacenar madeira, aínda que se autorizarán as operacións imprescindibles para cargala; aínda así, as gabias deberán quedar sempre limpas e en bo estado de uso”. Esta modificación publicarase no Boletín Oficial da Provincia da Coruña e comezarase a aplicar unha vez que transcorra o prazo previsto no artigo 49 da Lei 7/1985, do 2 de abril, reguladora das bases de Réxime Local e manterase en vigor ata a súa derogación ou modificación expresa. A Baña, 13 de marzo de 2020. O alcalde José Antonio Pereira Gil